Lolland-Falsters Stifts-Tidende, 1840-02-14
Da vi i et foregaaende N have efter den berlingske Avis) omtalt Neumanns Domfældelse, og denne Mand vistnok endnu er flere af dette Blads Læsere bekjendt fra den detaillerede Klage han gjennem Kjøbenhavnsposten forelagde Publicum over Justitsraad og Herredsfoged Harhoff i Ringsted, saa ansee vi det rigtigt ogsaa nu efter Fædrelandet at berette hvorfor Neumann har været under Tiltale. Sagen selv, bemærker Fædrelandet, er imidlertid af et saadant Omfang, at det kun formaaer at meddele nogle Enkeltheder, og af disse fremhæve vi, at N. var sat under Tiltale, fordi han vilde forlede en Pige og dennes Fader til at indgive en falsk Klage over hendes Huusbonde, som den der vilde have voldtaget hende, og Justitsraad Harhoff, der havde faaet Ordre til at optage Forhører i denne Sag, vilde i den Anledning belægge N. med Arrest, hvilken han unddrog sig ved at flygte. Ved den nu afsagte Dom er N., skjøndt han ikke har tilstaaet, anseet som overbeviist om denne Forbrydelse, og han er tillige efter egen Tilstaaelse dømt a) for at have begaaet 13 forskjellige Tyverier, hvoraf et meget nærmer sig til Jndbrud, b) for 4 Hælerier og c) for ved sin Kones Utugt at have tilvendt sig Penge paa en bedragerisk Maade, i det han nemlig lokkede en i Egnen bekjendt Embedsmand og en ugift Privatmand til Konens Bolig i hans formodede Fraværelse, og derpaa overraskede dem med Vidner, samt endelig for flere Bedragerier. Konen er dømt som Medskyldig i Mandens under e anførte Brøde og tillige for flere Bedragerier. Men kan man saaledes, som Fædrelandet rigtigen bemærker, ikke nægte, at N. og Kone ere slette Personer, saa frembyder Sagen dog endeel Omstændigheder, der vel fortjene at fremhæves. N. er nemlig bleven forsvaret af en Defensor, der, efter hvad Sagen oplyser, ingensinde har confereret med ham noget, der vistnok i det Hele skeer sjeldnere end det burde) og aldeles intet Hensyn har taget til en af N. til ham stilet Promemoria, der indeholder flere Anker over Dommerne, saasom at han er bleven afhørt omNatten, og den Behandling han har lidt i Arresten. Ligeledes har N. anket over at hans Kone, medens hun hensad i Arresten, er bleven frugtsommelig, og under det i den Anledning optagne Forhør, har hun udlagt Arrestforvareren som Barnefader, hvilket dog denne har nægtet, uden at kunne opgive hvem der ellers har besøgt Arrestantinden. Skjøndt det Hele maaskee af Mange vil ansees som en af de sædvanlige criminelle Sager, der kun have Jnteresse for Jurister, have vi dog ikke taget i Betænkning at meddele den her, fordi vi formene, kun ved saadanne oplysende Exempler at kunne ret levendegjøre Trangen til en total Reform i vort hele Arrestvæsen. At en saadan Offentlighed ogsaa vil virke gavnligt paa selve Behandlingen af Undersøgelserne, saa at disse ikke saa ofte komme til at lide af de Mangler, der nu ofte spores ved dem, ansee vi som afgjort. De nærmere Omstændigheder ved det af os tidligere meddeelte røveriske Overfald paa Pakkeposten ere følgende: Om Aftenen den 4de Februar, som det synes noget over Klokken 11, er Pakkeposten, som skulde gaae fra Eckernførde til Kiel, bleven overfaldet af Røvere, som ihjelsloge Postillonen og af de medhavende Penge borttoge over 4000 Rbd., eller som en anden Efterretning, der siges at være officiel, meddeler, 3193 Rbd. 74 s. Hestene trak Vognen til den nærliggende Gaard Marienthal, hvor man blev opmærksom paa dens mistænkelige Forfatning og endnu samme Nat anstillede Undersøgelser. Omtrent 50 Skridt fra Veien fandtes Postillonens Liig, og Overfaldet har fundet Sted i Nærheden af Eckernførde under Godset Marienthals eller Vindebyes Jurisdiction. Man har endnu intet hørt om Opdagelsen af Gjerningsmændene til denne Udaad. Her har været almindelig Bestyrtelse, men man kan haabe, at de officielle Bekjendtgjørelser snart ville meddele paalideligere Efterretninger, og at det maa lykkes vedkommende Autoriteter at komme paa Spor efter Ophavsmændene til en hos os, Gud skee Lov, saa usædvanlig Forbrydelse. – Man mener, at Generalpostdirectionen vil erstatte Pengene, om den end ikke kan siges at være juridisk forpligtet dertil, og man vil maaskee nu finde det hensigtsmæssigt, at lade Pakkeposten escortere af et Par Mand Cavalleri, thi een Mand er unægtelig for lidt, selv om han er bevæbnet, naar han ellers sidder paa Vognen, da derimod een eller to Ridende vilde yde en ganske (Alt. Merc.) anderledes Sikkerhed.